Ліст Кузьмы Цярэшчанкі да Вацлава Ластоўскага (15 ліпеня 1920)
Пісьмо ад Цярэшчанкі пісанае у дарозе Мінск-Горадня-Беласток у часе адступленьня палякоў. Каля 15.VI
т. Вацлаве,
Вам як шчыраму беларусу я хачу выказаць думкі на конто таго палітычнага становішча у яком знаходзіцца справа наша. Пачну спачатку: тыя, на каго я пакладаў некаторае надзеі ў справе пашырэньня нашага нацыянальнага руху у апошнія часы здаюць свае пазыцыі. Іх кіраунічае кола, сваёй безглуздай палітыкай губяць ня толькі нашу справу, але і справу сваей Дзержаўнасьці. Ўся надзея на рэвалюцыю. Яе прызнакі ужо на тварэ вайсковых настроеў. Паказчык гэтага перазкажэ сваё ўражаньне. Невялікіе інфармацыі мы адтрымалі у Менску. Па нашаму — трэба умацаваць Вас інтелектуальна; асабіста дзелегацыі. Я трымаюсь погляда перадачы мандатаў Н Р Вашаму кабінету, якой павінен
быць зроблен у асобай адозве. Но гэта дзеталі. Я трымаюсь погляда якой не раз выказывал пры нашых спатканьнях. — Павінен быць скрыты едзіны нацыянальны фронт. Як не як але правые групіроўкі маюць досыць тэхнічных сіл якія трэба выкарыставаць пры Дзержаўнай працы. Дамагайцеся легалізацыі нашых адпаведных працаўнікоў так патрэбных у гэту хвілю для накапліванія нацыянальных сіл. Не час тапер дзяліць сьвядомых бел. на правых і левых. Усех нас аб’едзеняя агульная мета — незалежнасьць нашае Бацькаўшчыны. Лічучы па сябе я мыслю што гэта дасць едзіны фронт, які взмацуе нашы сілы і дасьць магчымасьць здейсьніць і нашы дамаганьня. Вельмі добра каліб Вы прыслалі сюды В прэдстаўніка якой бы даў добрае інфармацыі і апрача таго з кім можна былоб перагаварыць аб пляне працы якога мы павінны трымацца пры гэтых варунках. Актыўную працу мы можэм разпачаць толькі пры налічнасьці рэвалюцыі у П — тады магчыма што у нас знойдзецца агульны язык; надзея толькі на гэта. — Уселякія паперы патрэбнае для
В мы дамо адсюль. Лучніка лепей пасадзіць у Коўне, калі толька мы ня выедзем у Менск напрыклад у мяне да гэтага вялікае жаданьне

ВашКЦ. 15.VII.20

Зноскі

Кузьма Цярэшчанка
Лісты да Вацлава Ластоўскага
Лісты 1920 года
Беларуская Народная Рэспубліка